Diari Oficial de la Generalitat Valenciana


Sumari del DOGV 4972, del 23-03-2005 (2004/13934)

ACORD d'1 d'octubre de 2004, del Consell de la Generalitat, de generació de crèdit per un import de tres milions cent dèsset mil cent seixanta euros (3.117.160 euros), que implica l'habilitació d'una línia de subvenció en el capítol IV del subprograma 322.5, «Foment d'ocupació» (EXP. MODIF.: 31.023/04).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/13265


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD d'1 d'octubre de 2004, del Consell de la Generalitat, de generació de crèdit per un import de tres milions cent dèsset mil cent seixanta euros (3.117.160 euros), que implica l'habilitació d'una línia de subvenció en el capítol IV del subprograma 322.5, «Foment d'ocupació» (EXP. MODIF.: 31.023/04). [2004/X13365]
  
El Consell de la Generalitat, en la reunió del dia 1 d'octubre de 2004, va adoptar l'acord següent:
  
Per la Llei 3/2000, de 17 d'abril, es va crear el SERVEF, com a organisme de la Generalitat de naturalesa administrativa, encarregat de gestionar les polítiques d'ocupació i formació professional i la intermediació entre oferents i demandants en el mercat de treball i l'orientació laboral a la Comunitat Valenciana, de forma coordinada amb d'altres òrgans de la Generalitat.
  
La Conferència Sectorial per a Afers Laborals, en la reunió del dia 16 de març de 2004, va acordar els criteris objectius i la distribució territorial dels crèdits de les subvencions la gestió dels quals correspon a les comunitats autònomes.
  
El Consell de Ministres, en la reunió del 14 de maig de 2004, va decidir formalitzar-ho i va distribuir les quantitats assignades a cada comunitat autònoma. En virtut de tot això es va publicar en el BOE de 22 de juny de 2004 l'Ordre TAS/1.939/2004, d'11 de juny, per la qual es va assignar a la Comunitat Valenciana un import total de 993.509.027 euros, és a dir 5.260.930 euros més dels previstos en el procés d'elaboració del pressupost del SERVEF per a 2004.
  
Part d'aquest major ingrés correspon a una nova actuació, les bases de convocatòria de la qual es van regular per l'INEM en l'Ordre TAS/2.643/2003, de 18 de setembre, per a la concessió de les subvencions per a la posada en marxa de programes experimentals en matèria d'ocupació, a la qual s'assigna un import de 3.117.160 euros.
  
Vist que no existeix en el pressupost del SERVEF per a 2004 cap línia de subvenció que arreplegue aquesta finalitat, procedeix generar crèdit en el pressupost del SERVEF per un import de 3.117.160 euros i habilitar una línia de subvenció a través de la qual poder convocar aquestes noves ajudes.
  
Per tot això, de conformitat amb el que preveuen els articles 32 i 33 del Decret Legislatiu, de 26 de juny de 1991, del Consell de la Generalitat, pel qual s'aprova el Text Refós de la Llei d'Hisenda Pública de la Generalitat; els articles 17 i 18 de la Llei 17/2003, de 31 de desembre, de Pressupostos de la Generalitat per al 2004, i el Decret 41/2001, de 27 de febrer del Consell de la Generalitat, pel qual s'aprova el Reglament d'Organització i Règim Jurídic del SERVEF, i a proposta del conseller d'Economia, Hisenda i Ocupació, el Consell de la Generalitat
  
ACORDA
  
Primer
  
Incrementar el pressupost d'ingressos en 3.117.160 euros, que s'imputaran al subconcepte econòmic 402.04, «Transferències corrents d'Organismes de l'Estat. Àrea d'Ocupació».
  
Segon
  
Incrementar el pressupost de despeses en l'aplicació pressupostària i per l'import que es detalla a continuació:
  
71.25.16.5980.30844.0 3.117.160 euros
  
Tercer
  
Autoritzar la inclusió en l'annex de transferències del programa 322.51, «Foment de l'Ocupació», d'una línia de subvenció per l'import i amb les dades descriptives que es detallen a continuació
  
CODI: T5645
  
DENOMINACIÓ: programes experimentals d'ocupació
  
IMPORT: 3.117.160,00
  
BENEFICIARIS: persones jurídiques sense ànim de lucre
  
NORMATIVA REGULADORA: Ordre Conselleria. Genèrica
  
DESCRIPCIÓ I FINALITAT: ajudes per a la concessió de subvencions per a la posada en marxa de programes experimentals d'ocupació
  
APORTACIÓ G.V. NO CONDICIONADA:
  
APORTACIÓ EXTERNA:
  
ÀREA D'OCUPACIÓ: 3.117.160,00
  
València, 1 d'octubre de 2004
  
El vicepresident i secretari del Consell de la Generalitat,
  
VÍCTOR CAMPOS GUINOT